गीत संगीत प्राय सबैलाई मनपर्छ । त्यसैले गर्दा होला अहिले गीतसंगीत प्रति सबैको मोह बढ्दै गएको पाइन्छ ।
अहिले त झन् लोक दोहोरी गीतले बजार तताएको छ । त्यस्तै प्रवासमा रहेर नेपाली गीत संगीतलाई माया गर्ने गायिका हुन् सरिता सुनुवार । गुल्मीमा जन्मिएर दुबईलाई कर्म थलो बनाएकी सुमधुर स्वरकी धनी गायिका सुनुवारको नयाँ लोक दोहोरी गीत बजारमा आएको छ ।
सुनुवारले ‘कहानी’ बोलको लोकदोहोरी गीत बजारमा ल्याएकी हुन् । यसअघि उनको पहिलो गीत २०७३ सालमा बजारमा आएको थियो । उक्त गीतले आफूलाई चिनाउन सहयोग गरेको उनको भनाई छ ।
गायिका स्वयं सरिता सुनुवार र गायक गणेश अधिकारीको स्वरमा सजिएको कहानी बोलको गीतमा गायकगणेश अधिकारीकै लय रहेको छ । गीतमा रामु जिसी र सुन्दर खनालको शब्द रहेको छ ।आशिर प्रताप र सबि राउतको अभिनय रहेको गीतलाई योग्शना डिडिटलले बजारमा ल्याएको हो ।
तपाईले न्युज एनआरएन डट कमको ' एन्ड्रोईड एप्स ' डाउनलोड गर्नसक्नु हुनेछ | हामी सामाजिक संजाल फेसबुक र ट्वीटरमा पनि छौं |